text: Á KSS hava nakrir av smiðjunum tikið eina kerliga hond eftir einum motori, sum stóð á lýsingasíðu – “Fæst við at avheintast”. Hetta hildu teir vera ov lagaliga at fara afturi við borðinum. Teir fóru til Fuglafjarðar til P/F Sandgrefstur, sum átti motorin, ein Lister Dursley úr Onglandi.
text: #000005
text: Lister varð sett á stovn í 1867 av Robert Ashton Lister og gjørdu teir nógvar ídnaðarmoturar. Verksmiðjan helt uppat í 1986.
  Teir gjørdu nógvar ymiskar maskinur til mjólkaídnaðin - rómaskiljarar eisini klippimaskinur til seyð, og brúktu motorarnir bæði, benzin, olju og gas. Eisini gjørdu teir traktorar, plógv og sjálvvirkandi ljósanlag o.a.
  Motorin hevur verið til onkra pumpu umborð á einum av sandbátunum, greiðir Gordon Martin á Sandgrefstur frá. Motorurin hevur staðið á eini goymslu í langa tíð, og var hann nú at kalla bert til fortreð, tí settu teir hann á “sølulista”.
  Á skeltinum á síðuni stendur ymiskt at lesa, og verður mett verður eftir tí at døma, at motorurin er frá 1947 – og gongur hann aftur sum klokkan 75 ára gamal, eftir at menninir á KSS hugdu hann í gjøgnum. Tó, tað var ikki nógv at taka hond í, søgdu Jákup Heinesen og Hans Jacob Venned, sum saman við hinum í smiðjuni hava verið um motorin.
  Teir ungu lærlingarnir vóru ógvuliga áhugaðir, og tá ið kastið varð malið tvær ferðir, kom tónleikur úr útstoytinum. Ein gleðilig løta, tá ið motorurin aftur gekk.
text: #000006